เช็ก 12 เขตกทม. ฝุ่น PM 2.5 เกินค่ามาตรฐาน 
กทม.เผย PM 2.5 เช้านี้เกินค่ามาตรฐาน 12 พื้นที่ เขตหนองแขม, เขตบางซื่อ, เขตสัมพันธวงศ์, เขตประเวศ, เขตบางพลัด, เขตลาดกระบัง, เขตคลองสามวา, เขตทวีวัฒนา, เขตยานนาวา, เขตปทุมวัน, เขตตลิ่งชัน, และเขตป้อมปราบศัตรูพ่าย และมีแนวดน้มเพิ่มขึ้น กระทบสุขภาพ
กทม.เผย PM 2.5 เช้านี้เกินค่ามาตรฐาน 12 พื้นที่ เขตหนองแขม, เขตบางซื่อ, เขตสัมพันธวงศ์, เขตประเวศ, เขตบางพลัด, เขตลาดกระบัง, เขตคลองสามวา, เขตทวีวัฒนา, เขตยานนาวา, เขตปทุมวัน, เขตตลิ่งชัน, และเขตป้อมปราบศัตรูพ่าย และมีแนวดน้มเพิ่มขึ้น กระทบสุขภาพ
20 ต.ค. 2565

ผู้สื่อข่าวรายงานว่า ศูนย์ข้อมูลคุณภาพอากาศ กรุงเทพมหานคร (กทม.) รายงานสถานการณ์ฝุ่นละอองขนาดไม่เกิน 2.5 ไมครอน (PM 2.5) ของสถานีตรวจวัดคุณภาพอากาศของ กทม. ประจำวันที่ 20 ต.ค.65 เวลา 07:00 น. ค่าเฉลี่ย 24 ชั่วโมงของฝุ่นละอองขนาดไม่เกิน 2.5 ไมครอน (PM2.5) ซึ่งสามารถตรวจวัดได้ 34-62 ไมโครกรัม/ลูกบาศก์เมตร (มคก./ลบ.ม.) โดยพบว่าเกินมาตรฐาน (มาตรฐานไม่เกิน 50 มคก./ลบ.ม.) จำนวน 12 พื้นที่ เพิ่มขึ้นจากเมื่อวานนี้ และค่า PM2.5 มีแนวโน้มเพิ่มขึ้น
สำหรับ 12 พื้นที่ ที่เริ่มมีผลต่อสุขภาพ ได้แก่  
1.เขตหนองแขม สามแยกข้างป้อมตำรวจ ถนนมาเจริญ เพชรเกษม 81 มีค่าเท่ากับ 62 มคก./ลบ.ม.
2.เขตบางซื่อ ภายในสำนักงานเขตบางซื่อ มีค่าเท่ากับ 59 มคก./ลบ.ม.
3.เขตสัมพันธวงศ์ บริเวณหน้าหัวมุม ซุ้มประตูเฉลิมพระเกียรติ (วงเวียนโอเดียน) มีค่าเท่ากับ 55 มคก./ลบ.ม.
4.เขตประเวศ ด้านหน้าห้างสรรพสินค้าซีคอน สแควร์ มีค่าเท่ากับ 55 มคก./ลบ.ม.
5.เขตบางพลัด ภายในสำนักงานเขตบางพลัด มีค่าเท่ากับ 54 มคก./ลบ.ม.
6.เขตลาดกระบัง ด้านหน้าโรงพยาบาลลาดกระบังข้างป้อมตำรวจ มีค่าเท่ากับ 54 มคก./ลบ.ม.
7.เขตคลองสามวา ภายในสำนักงานเขตคลองสามวา มีค่าเท่ากับ 54 มคก./ลบ.ม.
8.เขตทวีวัฒนา ทางเข้าสนามหลวง 2 มีค่าเท่ากับ 53 มคก./ลบ.ม.
9.เขตยานนาวา ใกล้ธนาคารกรุงศรีอยุธยา สำนักงานใหญ่ มีค่าเท่ากับ 53 มคก./ลบ.ม.
10.เขตปทุมวัน หน้าห้างสามย่านมิตรทาวน์ มีค่าเท่ากับ 52 มคก./ลบ.ม.
11.เขตตลิ่งชัน ถนนพุทธมณฑลสาย 1 ตัดกับถนนบรมราชชนนี มีค่าเท่ากับ 52 มคก./ลบ.ม.
12.เขตป้อมปราบศัตรูพ่าย ด้านหน้าสำนักงานคณะกรรมการพัฒนาเศรษฐกิจและสังคมแห่งชาติ มีค่าเท่ากับ 51 มคก./ลบ.ม.